የኢትዮ – ቱርክ የንግድ መድረክ በአዲስ አበባ እየተካሄደ ነው
 – የኢትዮ – ቱርክ የንግድ መድረክ ዛሬ በአዲስ አበባ ተጀምሯል።በመድረኩ ላይ የኢፌዴሪ ጠቅላይ ሚኒስትር ሀይለማርያም ሀይለማርያም ደሳለኝ እየተሳተፉ ነው።ከቱርክ በኩል የአገሪቱ የኢኮኖሚ ኒሃት ዜይቤኪ ተገኝተዋል።በመድረኩ ላይ ለቱርክ ባለሀብቶች በኢትዮጵያ ያለው ምቹ የኢንቨስትመንት ሁኔታ አጀንዳ ይሆናል ተብሎ ይጠበቃል።ከአውሮፓውያኑ 2003 ጀምሮ በኢትዮጵያ መዋዕለ ንዋያቸውን የሚያፈሱ ኢትዮጵያውያን ቁጥር እየበረከተ መሆኑ ይነገራል።በኢትዮጵያም ከ150 የሚበልጡ 3 ቢሊዮን የአሜሪካን ዶላር በላይ ካፒታል ያላቸው ኩባንያዎች ተሰማርተው ይገኛሉ።እስካሁንም በኢትዮጵያ በ2 ነጥብ 4 ቢሊዮን የአሜሪካን ዶላር በሚያስወጡ 21 ፕሮጀክቶችን የቱርክ ኩባንያዎች እያከናወኑ ይገኛሉ።የሁለቱ አገራት የንግድ ግኑኝነት በየዕለቱ እያደገ የመጣ ሲሆን፥ ከ14 ዓመት በፊት 27 ሚሊዮን የአሜሪካን ዶላር የነበረው የንግድ ልውውጣቸው ባለፈው የፈረንጆቹ ዓመት 421 ሚሊዮን የአሜሪካን ዶላር ደርሷል።ኢትዮጵያ የጥራጥሬ ምርቶች፣ ጨርቅ፣ ያለቁ ልብሶች፣ የቆዳ ውጤቶች፣ የወረቀት እና የፕላስቲክ ምርቶችን ወደ ቱርክ የምትልክ ሲሆን፥ ከቱርክ ደግሞ የብረት ምርቶች፣ ማሽነሪዎችን፣ የማሽነሪ መለዋወጫዎችን፣ የመድሃኒት ምርቶችን እና የኤሌክትሮኒክስ ውጤቶችን ታስገባለች።በኢትዮጵያ ከአዋሽ ወልዲያ የሚዘረጋውን የባቡር መስመር ግንባታ የቱርክ ኩባንያ እንዲያከናውን ስምምነት መገባቱ ይታወሳል።በቅርቡ በኢትዮጵያ ጉብኝት ያደረጉ የአገሪቱ ባለሀብቶችም በመኖሪያ ቤት ልማት ግንባታ ዘርፍ የመሰማራት ፍላጎት እንዳላቸው አስታውቀው ነበር። (ኤፍ.ቢ.ሲ)